Džons Graiss

**Džonatans "Džons" Frānsiss Graiss** (; dzimis ) ir amerikāņu aktieris, režisors un producents. Plašāk pazīstams kā Šons Makdermots seriālā "Mārtins" (*Martin*), Brūtss seriālā "Emulators" (*The Pretender*) un Gregs Hants seriālā "Baltais lotoss", kā arī ar lomām filmās "Napoleons Dinamīts" un filmu triloģijā "Nolaupītā" (*Taken*). Piedalījies arī filmās "Baiļu nakts 2" (*Fright Night Part 2*), "Ķeriet īso" un "Laipni lūgti džungļos", kā arī seriālos "Pazudušie", "Beverlihilza, pasta indekss 90210" (*Beverly Hills, 90210*) un *[[Fallout (seriāls)|Fallout]]*.

## Dzīvesgājums un karjera
Džons Graiss piedzima 1957. gada 17. jūnijā Glendeilā, Kalifornijā, slavenā režisora Toma Graisa un aktrises Mērijas Mendejas ģimenē. Džona vectēvs bija slavenais džeza mūziķis Magsijs Spanjē, kurš apprecējās ar Džona vecmāmiņu, kad viņa tēvam Tomam bija pieci gadi. Pateicoties ģimenes saiknei ar kino, Džons Graiss debitēja kā aktieris 10 gadu vecumā sava tēva režisētajā vesternā *[[Will Penny]]*, kurā galveno lomu atveidoja Čārltons Hestons.

1970. un 1980. gados Džons Graiss galvenokārt filmējās mazāk zināmos televīzijas seriālos un filmās. 1979. gadā viņš piedalījās filmas "Amerikāņu grafiti" turpinājumā *[[More American Graffiti]]*. 1987. gadā aktieris piedalījās seriāla "Krēslas zona"  (*The Twilight Zone*) sērijā, bet 1988. gadā, šausmu filmas "Baiļu nakts" (*Fright Night*) turpinājumā. 1992. gadā viņš ieguva lomu komēdijseriālā "Mārtins" (*Martin*), kur galveno lomu atveidoja Mārtins Lorenss, un tajā filmējās līdz 1994. gadam. 1994. gadā aktieris piedalījās seriāla "X-faili. Slepenās lietas" sērijā, kā arī četrās seriāla "Beverlihilza, pasta indekss 90210" (*Beverly Hills, 90210*) sērijās. 1996. gadā Džons Graiss ieguva vienu no galvenajām lomam seriālā "Emulators" (*The Pretender*), kurā filmējās līdz 2000. gadam, kā arī vēlāk, 2001. gadā, piedalījās divos šī seriāla televīzijas filmu turpinājumos. Vienu seriāla "Emulators" sēriju Džons Graiss režisēja.

1995. gadā Graiss ieguva otrā plāna lomu Berija Sonenfelda filmā "Ķeriet īso". Pēc aktiera teiktā, šai lomai tika apsvērti daudzi aktieri, tostarp Metjū Makonahijs un Stīvs Bušemi, taču to ieguva tieši viņš. 1997. gadā Graiss parādījās nelielā lomā filmā "Vīri melnā", kuras režisors arī bija Berijs Sonenfelds. 2003. gadā viņam bija otrā plāna loma filmā "Laipni lūgti džungļos". 2004. gadā Graiss atveidoja vienu no galvenajām lomām neatkarīgā filmā "Napoleons Dinamīts". Kā pats Graiss vēlāk atcerējās, viņu uzaicināja piedalīties filmā un, lai gan scenārijs viņam sākotnēji nepatika, viņš nolēma piekrist, neskatoties uz pieticīgo budžetu. Pēc tikšanās ar režisoru Džaredu Hesu viņš mainīja domas par filmu.

2007. gadā Graiss atveidoja otrā plāna lomu filmā "Nolaupītā", vēlāk atkārtojot šo lomu filmās "Nolaupītā 2" (*Taken 2*, 2012) un "Nolaupītā 3" (*Taken 3*, 2014). Tajā pašā 2007. gadā viņš atveidoja Rodžeru Lainusu, Bena Lainusa, kuru atveidoja Maikls Emersons, tēvu, seriāla "Pazudušie" trešās sezonas epizodē. Vēlāk viņš atkārtoja šo lomu vēl piecās epizodēs piektajā un sestajā sezonā. 2012. gadā Graiss atveidoja galveno lomu filmā *[[Skinwalker Ranch]]*, kas uzņemta *[[found footage]]* stilā. Viņš filmējies arī tādos seriālos kā *[[Supernatural (seriāls)|Supernatural]]* un "Noziedzīgie prāti". No 2021. līdz 2022. gadam Graiss atveidoja vienu no galvenajām lomām seriālā "Baltais lotoss", un šo lomu atkārtoja arī trešajā sezonā 2025. gadā. Par šo sniegumu viņš saņēma Ekrāna aktieru ģildes balvu. 2025. gadā seriālu pagarināja uz ceturto sezonu, kurā Graisa tēls iespējams var atgriezties.

## Izvēlētā filmogrāfija

### Lomas filmās

### Televīzija

## Atsauces

## Ārējās saites

*